 Mashindano hayo yakatayoshirikisha nchi 11, yatafanyika kwa siku mbili kuanzia Aprili 29 mwaka huu.Kaimu Katibu Mkuu wa Riadha Tanzania (RT), Ombeni Zavalla alisema jana kuwa, kamati hiyo ya utendaji itakutana Dar es Salaam ili kupitisha majina ya wachezaji 25 watakaoingia kambini kuanzia keshokutwa.Kambi ya timu hiyo itakayowekwa Shule za Filbert Bayi, Mkuza wilayani Kibaha itakuwa chini ya makocha watatu, Robert Kaliyae, Mwinga Mwanjala na Epiphania Mugaga itakuwa katika shule za Filbert Bayi, Mkuza Kibaha mkoani Pwani.Aidha, Zavalla alisema kuwa pia katika kikao hicho watajadili maandalizi ya mashindano ya taifa ambayo mwaka huu yatafanyika jijini Dar es Salaam.Mashindano ya mwaka jana yalifanyikia kwenye viwanja vya kisasa vya Filbert Bayi, ambapo timu ya Mjini Magharibi ilitwaa ubingwa wa jumla.Alisema wanatarajia timu hiyo itafanya vizuri katika mashindano hayo chini ya umeneja wa mwanariadha wa mbio fupi wa zamani wa taifa, Peter Mwita.